## Metrovalencia va facilitar la mobilitat de 9,2 milions d’usuaris al maig

*** El resultat representa un 15,65 % més de viatges realitzats en el mateix període de l’any passat i 1.254.975 passatgers més
* La línia de metro amb més desplaçaments va ser la línia 3, amb 1.721.355 passatgers, i l’estació amb més moviments, Xàtiva, amb 584.336**

Metrovalencia va facilitar la mobilitat de 9.273.433 usuaris durant el mes de maig passat, un augment de viatgers del 15,65 % respecte a 2023 i 1.254.975 passatgers més.

En conjunt, Ferrocarrils de la Generalitat Valenciana (FGV) va sumar entre Metrovalencia i TRAM d’Alacant un total d’11.014.491 usuaris al maig, que representen un 15,85 % més dels moviments acumulats en este mateix mes en 2023 i 1.507.017 desplaçaments més.

Al maig, les sis línies de metro van sumar 7.729.527 moviments i les quatre de tramvia en van aconseguir 1.543.906. El divendres 3 va ser el dia amb més volum de trànsit, amb 358.800 clients.

**Distribució per línies**

La línia de metro que més persones va desplaçar va ser la línia 3 (Rafelbunyol/Aeroport) amb 1.721.355 passatgers; seguida la línia 5 (Marítim/Aeroport) amb 1.415.240; la línia 1 (Bétera/Castelló) amb 1.276.205; la línia 2 (Llíria / Torrent Avinguda) amb 1.206.911; la línia 7 (Marítim / Torrent Avinguda) amb 1.097.969, i, finalment, la línia 9 (Alboraia Peris Aragó / Riba-roja de Túria), amb 1.011.847 clients.

En el cas del tramvia, la que més moviments va registrar va ser la línia 4 (Mas del Rosari /  Doctor Lluch) amb 842.173 viatges; seguida de la línia 6 (Tossal del Rei / Marítim) amb 403.685; la línia 10 (Alacant/Natzaret) amb 250.583, i la línia 8 (Neptú/Marítim), que va sumar 47.465 usuaris.

**Trànsit per estacions**

En el trànsit per estacions, Xàtiva (L3, L5 i L9) se situa en primer lloc, amb 584.336 desplaçaments; en segon lloc, Colón (L3, L5, L7 i L9), amb 467.759, i en tercer lloc Àngel Guimerà (L1, L2, L3, L5 i L9), amb 365.516 moviments.

A continuació, es van situar Plaça Espanya (L1 i L2), amb 269.027; Túria (L1 i L2), amb 219.763; Facultats (L3 i L9), amb 218.920; Amistat (L5 i L7), amb 217.301; Mislata (L3, L5 i L9), amb 216.410; Benimaclet (L3 i L9), amb 214.612, i, en desé lloc, Avinguda del Cid (L3, L5 i L9), amb 213.807 validacions.

En l’àrea metropolitana, destaquen com a les cinc estacions més transitades Mislata (L3, L5 i L9), amb 216.410 usuaris; Torrent Avinguda (L2 i L7), amb 212.434; Paiporta (L1, L2 i L7), amb 166.181; Torrent (L1 i L2), amb 144.622, i Aeroport (L3 i L5), amb 136.192 moviments.

Entre les parades del tramvia, destaquen La Carrasca (L4 i L6), amb 118.577; Pont de Fusta (L4), amb 81.603; Benimaclet (L4 i L6), amb 71.031; Vicente Zaragozá (L4 i L6), amb 70.007, i La Cadena (L4 i L6), amb 66.262 usuaris.

Fecha: 16/06/2024